কমিটি দেওয়ার বিষয়ে বলেন, ‘মফস্বলে সম্মেলন করতে যেয়ে সবাই ভাষণ দেয়। কিন্তু কমিটি দেয় না। যেখানে সম্মেলন সেখানেই কমিটি দিতে হবে। সম্মেলনের মাসখানেক পরে কমিটি দেয়া চলবে না। বিলম্বিত কমিটি অযোগ্য লোকদের সুবিধা করে দেয়। ছাত্রলীগের সুনামের ধারা ফিরিয়ে আনতে হবে। জেলার আওয়ামী লীগের নেতাদের সাথে কথা বলা যেতে পারে কিন্তু তাদের কথায় কমিটি দেয়া যাবে না। তাদের ইচ্ছায় তাদের পছন্দের ব্যক্তিকে নেতা বানানো যাবে না। তাদের পরামর্শ ভাল হলে গ্রহণ করা যেতে পারে। ছাত্রলীগ কোনো নেতার স্বার্থ রক্ষার পাহারাদার হতে পারে না। ছাত্রলীগকে তাদের স্বকীয়তা বজায় রাখতে হবে। সোহাগের কমিটি, জাকিরের কমিটি বা ওবায়দুল কাদেরের নির্দেশিত কমিটি এগুলো চলবে না। এগুলো করা যাবে না।’